CELEX: C2006/224/99
Language: hu
Date: 2006-09-16 00:00:00
Title: T-11/06. R. sz. ügy: Az Elsőfokú Bíróság elnökének 2006. július 7-i végzése – Romana Tabacchi kontra Bizottság ( Ideiglenes intézkedés iránti kérelem – Végrehajtás felfüggesztése iránti kérelem – Verseny – Pénzbírság fizetése – Bankgarancia – Fumus boni juris – Sürgősség – Az érdekek mérlegelése – Részleges és feltételes felfüggesztés )

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/46
            
         Az Elsőfokú Bíróság elnökének 2006. július 7-i végzése – Romana Tabacchi kontra Bizottság
   (T-11/06. R. sz. ügy)
   („Ideiglenes intézkedés iránti kérelem - Végrehajtás felfüggesztése iránti kérelem - Verseny - Pénzbírság fizetése - Bankgarancia - Fumus boni juris - Sürgősség - Az érdekek mérlegelése - Részleges és feltételes felfüggesztés”)
   (2006/C 224/99)
   Az eljárás nyelve: olasz
   Felek
   
      Felperes: Romana Tabacchi (Róma, Olaszország) (képviselők: M. Siragusa és G. C. Rizza ügyvédek)
   
      Alperes: az Európai Közösségek Bizottsága (képviselők: É. Gippini Fournier és F. Amato meghatalmazottak)
   Az ügy tárgya
   Egyrészt az EK 81. cikk (1) bekezdése értelmében indított eljárásra vonatkozó, 2005. október 20-i C(2005)4012 végleges bizottsági határozat (COMP/C-38.281/B.2 – Nyersdohány – Olaszország ügy) végrehajtásának felfüggesztése iránti kérelem, mivel ez a felperest 2,05 millió euró pénzbírság megfizetésére kötelezi, másrészt pedig bankgarancia létrehozása, mint a nevezett pénzbírság azonnali beszedése elkerülésének feltétele alóli mentesség megadására irányuló kérelem.
   A végzés rendelkező része
   
               1)
            
            
               A Romana Tabacchi SpA-nak a Bizottság javára történő, az EK 81. cikk (1) bekezdése értelmében indított eljárásról szóló, 2005. október 20-i C(2005)4012 bizottsági határozat (COMP/C-38.281/B.2 – Nyersdohány – Olaszország ügy) 2. cikke által rá kiszabott pénzbírság azonnal beszedése elkerülésére szolgáló bankgarancia létrehozására vonatkozó kötelezettségét az Elsőfokú Bíróság az alábbi feltételekkel függeszti fel:
               
                           a)
                        
                        
                           a jelen végzés értesítésétől számított két héten belül a felperes:
                           
                                       —
                                    
                                    
                                       400 000 euró értékű bankgaranciát hoz létre;
                                    
                                 
                                       —
                                    
                                    
                                       a Bizottságnak 200 000 eurót fizet;
                                    
                                 
                     
                           b)
                        
                        
                           a jelen végzés értesítésétől számított két hónapon belül a felperes a Bizottságnak 330 000 eurót fizet;
                        
                     
                           c)
                        
                        
                           2007. január 1-jétől a felperes a Bizottság javára háromhavonta 100 000 euró értékű fizetést teljesít, amíg az alábbi két feltétel közül egy nem teljesül:
                           
                                       —
                                    
                                    
                                       a pénzbírság fennmaradó, a Bizottság által a pénzbüntetést kiszabó határozat értesítését tartalmazó 2005. november 9-i levelében meghatározott kamatokkal növelt része kifizetésre nem kerül;
                                    
                                 
                                       —
                                    
                                    
                                       ítéletet hirdetnek az alapügyben.
                                    
                                 
                     
         
               2)
            
            
               Az Elsőfokú Bíróság a költségekről jelenleg nem határoz.